section_heading: Ocjena
paragraph_text: Bio je tipičan predstavnik pruskih generala. Bio je militarist u pravom smislu te riječi. Knjiga Roberta Foleya o njegovoj strategiji navodi da su njegovu strategiju masovnog pokolja ljudskog materijala preuzela i uspješno upotrijebile članice Antante, koja je imala više ljudi. Na taj način Falkenhaynova metoda se pokazala točnom, ali na njemačku štetu. Vojno gledajući Falkenhaynova ofenziva u Bitci za Verdun bila je strateška greška. Obrana Palestine 1917. također je bila neuspješna, ali imao je daleko manje snaga od protivnika. S druge strane, njegovo planiranje i osvajanje Rumunjske savršen je primjer kako provesti ofenzivu protiv nadmoćnih snaga. Winston Churchill ga je smatrao najsposobnijim od svih njemačkih generala u Prvom svjetskom ratu.